หุ้นสหรัฐฯปิดในกรอบแคบ
ดัชนีหุ้นดาวโจนส์ ปิดที่ 12,633.89  จุด ลดลง 19.83 จุด ด้านแนสแดค ปิดที่ 2,813.40 จุด เพิ่มขึ้น 1.46 จุด
1 ก.พ. 2555

ดัชนีหุ้นดาวโจนส์ ปิดที่ 12,633.89  จุด ลดลง 19.83 จุด ด้านแนสแดค ปิดที่ 2,813.40 จุด เพิ่มขึ้น 1.46 จุด
ปัจจัยราคาบ้านและดัชนีความเชื่อมั่นผู้บริโภคของสหรัฐฯ ฉุดให้วอลล์สตรีทปิดตัวในกรอบแคบๆเช่นกัน แม้นักลงทุนเริ่มมีความหวังมากขึ้นต่อความพยายามแก้ไขวิกฤตหนี้สินของกรีซ
ดัชนีหุ้นดาวโจนส์ ลดลง 19.83 จุด (0.16 เปอร์เซ็นต์) ปิดที่ 12,633.89 แนสแดค เพิ่มขึ้น 1.46 จุด (0.05 เปอร์เซ็นต์) ปิดที่ 2,813.40 เอสแอนด์พี ลดลง 0.55 จุด (0.04 เปอร์เซ็นต์) ปิดที่ 1,312.46
ขณะที่ราคาน้ำมันวานนี้ ปิดในกรอบแคบๆ หลังข้อมูลทางเศรษฐกิจอันอ่อนแอของอเมริกา กลบความสดใสของข่าวกรีซใกล้บรรลุข้อตกลงลดหนี้กับเจ้าหนี้เอกชนแล้ว
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 30 เซนต์ ปิดที่ 98.48 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 12 เซนต์ ปิดที่ 110.87 ดอลลาร์ต่อบาร์เรล